ກຸ່ມກະບົດຊູແດນ ຈັບພວກຄົນງານຈີນໄວ້
ພວກກະບົດກ່າວວ່າ ຊາວ​ຈີນ 29 ຄົນ ຖືກ​ກັກ​ຕົວ​ໄວ້​ ເພື່ອ​ຄວາມ​ປອດ​ໄພຂອງ​ເຂົາ​ເຈົ້າ​ເອງ ​ແລະ​ທັງ​ໝົດມີ​ສຸຂະພາບ​ດີ.
ພວກກະບົດຊູແດນກ່າວວ່າ ເຂົາເຈົ້າກໍາລັງກັກຕົວພວກຄົນງານຈີນ ຈໍານວນເກືອບ 30 ຄົນໄວ້ ຫລັງຈາກການສູ້ລົບກັບກອງທັບຊູແດນຢູ່ໃນລັດ Kordofan ໃຕ້ ຕິດກັບຊາຍ ແດນປະເທດ Sudan ໃຕ້ ທີ່ໄດ້ຮັບເອກະລາດໃໝ່ໆນັ້ນ ໂຄສົກຂອງພວກກະບົດ ຫລື ຂະບວນການປົດປ່ອຍປະຊາຊົນຊູແດນພາກເໜືອກ່າວວ່າ ຊາວຈີນ 29 ຄົນ ຖືກກັກຕົວໄວ້ເພື່ອຄວາມປອດໄພຂອງເຂົາເຈົ້າເອງ ແລະທັງໝົດມີສຸຂະ ພາບດີ ພວກກະບົດກ່າວວ່າ ພວກເຂົາເຈົ້າຈັບພວກຄົນງານຈີນເມື່ອວັນເສົາວານນີ້ ຫລັງຈາກ ການສູ້ລົບກັນກັບກໍາລັງທະຫານຂອງລັດຖະບານ ທັງສອງຝ່າຍໄດ້ສູ້ລົບກັນມາຕັ້ງແຕ່ເດືອນມິຖຸນາຜ່ານມາ ກອງທັບຊູແດນຍັງບໍ່ໄດ້ໃຫ້ຄວາມເຫັນໃດໆກ່ຽວກັບເຫດການທີ່ລາຍງານ ນັ້ນ